stanford-oval/wikipedia huggingface dataset:
קנגורו חולדתי גילברט
היסטוריה של המין

הפוטורו התגלה במפרץ המלך ג'ורג' בשנת 1840 על ידי האספן ג'ון גילברט, במהלך ביקורו במושבות החדשות בדרום-מערב אוסטרליה במטרה לאסוף דגימות של יונקים וציפורים עבור הזואולוג ג'ון גולד. גילברט האמין שמדובר במין פוטורו חדש, ושלח לגולד גולגולת ופיסת עור של נקבה. גולד הציג את הדגימה והתיאור המדעי של המין בישיבה של האגודה הזואולוגית של לונדון בשנת 1841, ושייך אותו לסוג Hypsiprymnus שהוחלף בהמשך ל-Potorous. השם המדעי של המין (gilbertii), הוצע על ידי ג'ון גולד כהכרת תודה לאספן ג'ון גילברט על תגליותיו הרבות ועל פעילותו המתמדת להשגת דגימות בעלי חיים אוסטרליים. בשפת ניונגר של הילידים האבוריג'ינים בדרום-מערב אוסטרליה, פוטורו גילברט מכונה נג'ילקאט, נג'יל-ג'ייט או גרול-ג'ייט.
כאשר גילברט רכש את הדגימה הראשונה מהילידים האבוריג'ינים, הוא דווח לגולד שהמין היה נפוץ מאוד בתחומים שבהם היה מצוי, וכי הילידים צדו אותו במספרים עצומים. עם זאת, במהלך השנים הבאות אספנים אחרים לא מצאו כבר עדות לשפע מקומי; ג'יימס דרומונד אסף כתריסר דגימות מאזור שלא צוין, וג'ורג' מאסטרס השיג 5–8 דגימות בשנת 1866, וזוג נוסף בשנת 1869. הפוטורו עדיין נראה בטבע ב-1875, והייתה תצפית לא ודאית ב-1890. האספנים גיא שורטרידג וג'ון טוני שביקרו באזור בסוף המאה ה-19, לא הצליחו להשיג אפילו דגימה אחת, ובמהלך העשורים הבאים לא נמצאה ראיה לקיומו של המין.
פוטורו גילברט נחשב למין נכחד במהלך המאה ה-20, עד שהתגלה מחדש באופן מקרי ב-29 בדצמבר 1994 בשמורת הטבע מפרץ שני העמים (אנ') הנמצאת 35 קילומטרים מזרחית לאולבני. אליזבת סינקלייר, סטודנטית מאוניברסיטת מערב אוסטרליה שעשתה מחקר על הקואקה בשמורה, פרסה מספר מלכודות ברחבי השמורה במטרה ללכוד קואקות, וגלתה באחד הבקרים יונק לא מזוהה שנתפס בהם, אותו חשבה בתחילה למין בנדיקוט. לאחר שמצאה בסביבה שני חורים שנחפרו כנראה על ידו, סינקלייר הגיעה למסקנה שלא מדובר בבנדיקוט, ופנתה למחלקה לשימור וניהול קרקעות של מערב אוסטרליה במטרה לזהות את היונק; במחלקה בדקו בספרי זיהוי ישנים של יונקים אוסטרלים, ולאחר השוואה לדגימות מפוחלצות במוזיאונים ועיון בתיאורים של חוקרי טבע מוקדמים, הם נדהמו לגלות שמדובר בפוטורו גילברט הנכחד. מין זה חפף כנראה בעבר עם פוטורו רחב-פנים שנכחד מן העולם.
פוטורו גילברט הוא אחד מתוך ארבעת המינים בסוג קנגורו חולדתי, ומשויך למשפחת קנגוריים חולדתיים בסדרת הקנגוראים. לאחר התיאור המדעי של גולד, זואולוגים מאוחרים יותר שבחנו את הדגימה המקורית, האמינו שפוטורו גילברט אינו זכאי למעמד של מין בפני עצמו ומהווה לכל היותר תת-מין של פוטורו חוטמני חרף העובדה שהוא שונה ממנו במעט מבחינה מורפולוגית (גולגולת קטנה ורחבה יותר, חיך רחב ושיניים קטנות יותר); דבר זה נבע בין השאר מהאיכות הירודה של ה-DNA שחולץ מהדגימות הישנות והוביל לחוסר יכולת להגיע למסקנה ודאית מהשוואה בין דגימות פוטורו גילברט לדגימות של הפוטורו החוטמני; רק עם השגת דגימה חדשה באיכות טובה בשלהי המאה ה-21, התברר שפוטורו גילברט אכן מהווה מין נפרד כפי שסברו גילברט וגולד.
אנטומיה ומראה > מאפיינים פיזיים

פוטורו גילברט הוא יונק קטן-ממדים המזכיר במראהו החיצוני את הדיבלר או עכבר גדול; מבנה גופו עגלגל וקומפקטי, ראשו גדול ומחודד ופניו ארוכות וצרות. העיניים החרוזיות שלו גדולות ובולטות מחוריהן, והאוזניים קצרות ועגלגלות ומחופות בשיער. הגפיים הקדמיות זעירות ודקות, בניגוד מוחלט לגפיים האחוריות המפותחות והארוכות. בכפות ידיו טפרים מעוקלים וחדים המשמשים לחפירה, ואילו בכפות רגליו זוג טפרים גדולים ועבים המשמשים להתגוננות וזוג טפרים סינדקטיליים זעירים המיועדים לסירוק הפרווה. הזנב ארוך, דקיק ודליל בשיער. אורכו של הפוטורו 27–29 סנטימטרים ואורך זנבו 21–23 סנטימטרים; משקלו הממוצע 785–965 גרם. הזכרים והנקבות זהים כמעט לחלוטין בממדי הגוף, להוציא הבדלים מינוריים במשקל.
אנטומיה ומראה > כסות

הפרווה של פוטורו גילברט צפופה וזיפית ובעלת מרקם משי רך. צבעה נע בין חום אפרפר דהוי לבז' או קפה, ולעיתים קרובות היא בעלת גוון זהוב או אדמדם. הפרווה שזורה בשערות במגוון צבעים (צהוב, זהוב, חום, אפור, לבן ושחור) המקנות לה מראה מנומר, וכתוצאה מכך עשויים להיות מקטעים בצבעים שונים. הגב, הכתף ופלג הגוף האחורי של הפוטורו נוטים לשחרחר בדרך כלל, לעומת המותניים ופלג הגוף הקדמי שחיוורים יותר. החזה, הזרועות והבטן בצבע לבן בוהק או אפרפר, וכפות הידיים והרגליים חומות, ורודות או לבנות.
ראשו של הפוטורו בצבע חום-אפרורי דהוי, והחרטום והמצח כהים במעט. לעיתים קרובות, החלק העליון של הפנים בצבע כסוף עם כתמים לבנים גדולים סביב העיניים והחלק התחתון כהה יותר. הלחיים והסנטר לבנים, האף שחור, ומהאף עד למצח יש פס שחור שנעדר לפרקים. האוזניים אפורות מבחוץ וורודות מבפנים. הזנב אפור בבסיסו ושחור בקצהו.
תפוצה וסביבת מחיה > טווח היסטורי ונוכחי

פוטורו גילברט אנדמי לדרום-מערב אוסטרליה. טווח התפוצה ההיסטורי שלו היה מצומצם מאז ומתמיד, והוא היה מוגבל לחוף הדרומי של אוסטרליה המערבית, מנהר מרגרט עד למפרץ המלך ג'ורג' ליד העיר אולבני; שרידים תת-מאובנים מצביעים על כך שהטווח ההיסטורי היה גדול משמעותית והשתרע עד לכף נטורליסט דרומית לפרת'. כל הדגימות הידועות של המין נאספו במפרץ המלך ג'ורג', ומגלה המין - ג'ון גילברט, כתב לג'ון גולד שהוא לא שמע מהילידים על הימצאותו באזורים נוספים חוץ מהמפרץ. פוטורו גילברט נעלם במהירות בסוף המאה ה-19, ונחשבה לנכחד עד גילויו מחדש בשנת 1994 בהר גרדנר בתוך שמורת מפרץ שני העמים הסמוכה למפרץ המלך ג'ורג'.
למרות חיפושים איטנסיביים, לא נמצאה אוכלוסייה נוספת של המין מאז גילויו מחדש. רשויות השימור האוסטרליות, שחררו פוטורואים באי בולד (אנ') מזרחית למפרץ המלך ג'ורג' בשנת 2005, ומאוחר יותר שוחררו פוטורואים נוספים לאי אקולוגי (שטח יבשתי מגודר), בתוך הפארק הלאומי וייצ'יניקופ (Waychinicup National Park) הנמצא מול האי בולד. האוכלוסייה המקורית במפרץ שני העמים שהכילה פחות מ-100 פרטים, כמעט הושמדה לחלוטין בשנת 2015 כתוצאה משריפת בר גדולה על מורדות ההר, האוכלוסייה באי בולד הסתגלה בהצלחה למקום החדש, והאוכלוסייה בווייצ'יניקופ גודלת באיטיות יחסית לקודמתה. בשנת 2016, רשויות השימור החליטו להקים אוכלוסייה חדשה של הפוטורו באי מייקלמס (אנ') הנמצא מול מפרץ שני העמים; אי זה משמש כשמורת טבע למינים נדירים לאחר שנוקה כליל מטורפים פולשים.
תפוצה וסביבת מחיה > בית גידול

גילברט ציין שהפוטורו חי בסביבה ביצתית ובקרבת נחלים, וכינה אותו "בן הזוג של הקואקה", היות ששניהם נמצאו באותם אזורים. בית הגידול הנוכחי של פוטורו גילברט, שוכן בשיחים צפופים בעמקים שעל מורדות הר גרדנר. שטח ההר משתרע על פחות מאלף מדונם, ועל מורדותיו הפוטורו מאכלס 4 אזורים נפרדים. הבתה הצפופה שעל מורדות ההר מורכבת בעיקר מכיסי סבך של מיני הדס דבשי (Melaleuca) בגובה 2-1.5 מטר, לצד שקעים עם שכבה צפופה של מין גומא מהסוג Lepidosperma, ומין של אנארתריה (Anarthria scabra - מין דגן ממשפחת הרסטוניים). הצמחייה הסבוכה של ההר לא נשרפה למעלה מ-50 שנה, והיא הייתה הגורם העיקרי לכך שהמין שרד בטבע בעקבות ההגנה שסיפקה לו מפני טורפים פולשים. בעשורים הראשונים של המאה ה-21, פרצו שריפות על מורדות ההר שכילו כ-90% מבית הגידול של הפוטורו. בית הגידול באי בולד ובאי מייקלמס דומה פחות או יותר למפרץ שני העמים.
אקולוגיה > התנהגות ופעילות

פוטורו גילברט הוא ככל הנראה יונק פעיל לילה ודמדומים, הספון במהלך היום בתוך קינו ויוצא לתור אחר מזון לפני השקיעה עד אחר הזריחה; הן ביום והן בלילה הוא נשאר בתוך הסבך הצפוף והמוגן, וחוצה שטחים פתוחים לעיתים נדירות. כל פרט חי בטריטוריה קבועה קטנה שחופפת עם בני הזוויג האחר, אך המין נחשב לסובלני יחסית, והזכר יפגין אגרסיביות כלפי זכרים שפלשו לשטחו רק כשיש באזור נקבות מיוחמות. שטחו של הזכר משתרע על 15–25 דונם, ושל הנקבה על 3–6 דונם, והשניים מסמנים את שטחם באמצעות בלוטות ריח שבסנטר ובחזה. במהלך שיחור המזון, עשויים להיווצר קבוצות ארעיות קטנות שמתפזרות לאחר זמן קצר. הפוטורואים מתקשרים זה עם זה באמצעות צלילים נמוכים וחותמי ריח.
בניית הקן פשוטה למדי: הפוטורו חופר שקע קטן באדמה תחת שיח צפוף, וממלא אותו במצע רך כמו עשבים וגבעולים. חומרי הקינון נאספים לערימה עם כפות הידיים, ולאחר מכן הפוטורו דוחף אותה עם רגליו האחוריות לעבר זנבו, שנכרך סביבה כמו חבל. אחדים מהפוטורואים שהוחזקו בשבי יצרו מחילה בתוך חומרי קינון שהונחו עבורם, כך שייתכן שמין זה עשוי בטבע לבנות מחילות או קינים מורכבים יותר בדומה לבטונג ובשונה ממיני פוטורו אחרים.
אקולוגיה > תנועה והתמודדות עם טורפים

פוטורו גילברט נע באיטיות על ארבעת הרגליים והזנב, כאשר הכפות הקדמיות נשלחות קדימה ואוחזות באדמה, והרגליים האחוריות מוקפצות קדימה מתחת לגוף. במהלך תנועה זו המזכירה את תנועת הארנב, זנבו של הפוטורו זקוף ומורם מעט מאחורי הגוף. בהלה פתאומית מובילה את הפוטורו להחיש את הצעדים הללו, והוא יעבור לקפיצה דו-רגלית רק בעת צורך ממשי. בתגובה לאיום, הפוטורו יבעט באדמה וישמיע קריאת אזהרה בטרם ימלט למקום מסתור. לעיתים קרובות, הפוטורו עוצר במקומו, מזדקף ומרחרח את האוויר במטרה לאתר טורפים פוטנציאליים. הטורפים הטבעיים שלו הם פיתון השטיחים ותנשמת אוסטרלית, ועליהם התווספו בהמשך חתול הבית והשועל האדום. הפוטורו הצליח להתקיים במשך מאה שנה בשמורת מפרץ שני העמים חרף נוכחות שועלים וחתולים באזור; עובדה זו מיוחסת לכיסי הסבך הצפופים במיוחד בשמורה, שאפשרו לו למצוא מחסה מפני טורפיו.
אקולוגיה > תזונה

פוטורו גילברט הוא יונק אוכל פטריות מובהק (עד 90% ממזונו), ותזונתו מורכבת מ-44 מינים מגוונים של כמהין. הפוטורו תר אחר הכמהין באמצעות חוש הריח, ולאחר שאיתר מקום פוטנציאלי, הוא חופר בו בזריזות עם טפריו החדים והארוכים עד שמשיג את מבוקשו. החיפוש אחר כמהין מוביל את הפוטורו להזיז כמויות ניכרות של אדמה ממקום למקום, והגומות שהוא יוצר משפרות את ספיגת המים של האדמה. נבגי הכמהין שורדים את מערכת העיכול, ומתפזרים ברחבי הסבך באמצעות גללי הפוטורו. בתור תזונה משלימה, הפוטורו אוכל עלים, זרעים של פירות בשרניים, שורשים, גבעולים וחסרי חוליות; האחרונים נאכלים על ידו בדרך אגב במהלך הנבירה באדמה. במהלך האכילה, הפוטורו משתמש בתדירות גבוהה בכפות ידיו כדי להרים את המזון מהאדמה ולאחוז בו במהלך הנגיסה, וכן לצורך טיפוח הפרווה.
אקולוגיה > רבייה ומחזור חיים

אין מידע ספציפי אודות הרבייה ומחזור החיים של פוטורו גילברט, והם דומים כנראה לאלו של הפוטורו החוטמני. ההערכה היא שהוא יונק מונגומי, המסוגל להתרבות לאורך השנה ללא עונת רבייה קבועה עם שיאים בחודשי נובמבר ודצמבר. הנקבה ממליטה גור אחד בכל פעם, ומביאה לעולם כשני צאצאים בשנה. ההיריון נמשך 38 יום, לאחריהם נולד ולד זעיר שמטפס בכוחות עצמו מפתח הביב לעבר הכיס בתהליך שלוקח 10 דקות. לאחר שמצא את הכיס באמצעות חוש הריח, הוא נכנס לתוכו, נצמד לאחת הפטמות ויונק ללא הפסקה בשבועות הראשונים לחייו. מיד לאחר הלידה הנקבה יכולה להתרבות ולהרות שוב, אך העובר החדש נותר מוקפא למשך 4.5 חודשים עד שהגור הקודם יעזוב את הכיס וייגמל. הנקבות מגיעות לבגרות בגיל 6–12 חודשים, והזכרים בגיל 14 חודשים. הניסיונות לגדל את פוטורו גילברט בשבי לא זכו להצלחה.
תוחלת החיים אינה ידועה, אולם סביר להניח שהיא דומה לזו של מינים אחרים (7-4 שנים בטבע).
לקריאה נוספת

Courtenay, Jackie, and Recovery Team.  ‏ "Gilbert’s Potoroo (Potorous gilbertii) Recovery Plan." Wildlife Management Program 32 (2004).
Sinclair, E. A., A. Danks, and A. F. Wayne. "Rediscovery of Gilbert’s potoroo, Potorous tridactylus." Western Australia. Australian Mammalogy 19.1 (1996): 69-72.
Sinclair, Elizabeth A., et al. "Detecting a genetic bottleneck in Gilbert's Potoroo (Potorous gilbertii)(Marsupialia: Potoroidae), inferred from microsatellite and mitochondrial DNA sequence data." Conservation Genetics 3.2 (2002): 191-196.
Courtenay, Jackie, and Recovery Team. "Gilbert’s Potoroo (Potorous gilbertii) Recovery Plan." Wildlife Management Program 32 (2004).
Gillen, Kelly, et al. "Threatened species management on the south coast of Western Australia." Assistant Editor: Martin Harvey Translations: Lilia Knight (Spanish), Dedicated Translations (French) (1997): 23.
Sinclair, E. A., A. Danks, and A. F. Wayne. "Rediscovery of Gilbert’s potoroo, Potorous tridactylus." Western Australia. Australian Mammalogy 19.1 (1996): 69-72.
Burke, Kylie Dijon. "Behaviour of Gilbert's Potoroo (Potorous gilbertii Gould) in captivity." (1998).
הערות שוליים

↑  קנגורו חולדתי גילברט באתר הרשימה האדומה של IUCN
הדגימה המקורית של המין שנאספה על ידי ג'ון גילברט.
איור של זוג פוטורואים בספר "יונקי אוסטרליה" של ג'ון גולד.
נוף חלקי של הר גרדנר במפרץ שני עמים; בכיסי הסבך הצפופים שעל מורדות ההר, נמצאת האוכלוסייה הטבעית היחידה של פוטורו גילברט.
איור של זוג פוטורואי גילברט בספר "מונוגרפיה של הקנגוראים" של ג'ון גולד. נוצר כשנה לאחר גילוי המין.
הכמהין הם מקור המזון העיקרי של פוטורו גילברט.
מבט מקרוב על אזור מפרץ שני העמים ומפרץ המלך ג'ורג' ליד העיר אולבני.

  התפוצה האחרונה של פוטורו גילברט
  שמורות שבהם הפוטורו שוחרר על ידי רשויות השימור
שוטה הכפר

שוטה הכפר (באנגלית: Village idiot) הוא מושג המתייחס לאדם הידוע בפי המקומיים בבורותו או בטיפשותו. ביטוי מזלזל זה יכול להתייחס גם לסטריאוטיפ של אדם נכה נפשית. הכינוי משמש גם להשתקת גישתם של יחידים, הנחשבים נאיביים ונוקטים באופטימיות לא מציאותית.
בתרבויות שונות יש טיפוסים עממיים המגלמים את תפקיד שוטה הכפר, כמו: הרשל'ה, ג'וחא, פקאלה ואחרים. אידיוט כפרי לא חייב לבוא מכפר. אפילו תמהונים מעיר מכונים לפעמים אידיוטים כפריים.
דמות שוטה הכפר קיבלה ייצוג בשירה, במוזיקה ובספרות. כך השיר של יואב כהן "שוטה הכפר" וכך שירו של ולדימיר ויסוצקי בתרגומו לעברית של יהונתן גפן. שוטה הכפר זוכה להופיע גם בסרטים, כמו: בתו של ריאן, פישר קינג ולא כל כך טיפש (Pas si bête) בכיכובו של בורביל.
הערות שוליים

↑  שוטה הכפר
↑  טמבל
רוסיה האחרת (מפלגה)

| --- | --- |
 מדינה:  רוסיה 
 מייסד:  אדוארד לימונוב 
 מנהיגים:  אדוארד לימונוב 
 תקופת הפעילות:  10 ביולי 2010 – 2020 (כ־9 שנים) 
 אידאולוגיות:  לניניזם, לאומנות, סוציאליזם מהפכני, דמוקרטיה ישירה, פופוליזם
 מטה:  מוסקבה 
 drugros.ru
 
רוסיה האחרת (ברוסית: Другая Россия) היא מפלגה רוסית לא רשומה שנוסדה ב-10 ביולי 2010. המפלגה מאמינה בבולשביזם לאומי.
היסטוריה > פעילות

בשנת 2010 נעצרו והוכו שלושה מחברי המפלגה בשל תפקידם במהומות כיכר מאנז'. מעצרים אלה סומנו על ידי ארגוני זכויות אדם כמניעים פוליטיים בשל מעורבות החברים ברוסיה האחרת.
מאז 2014 השתתפו חברי התנועה בתסיסה הפרו-רוסית בדונבאס. חברי המפלגה הקימו כוחות חמושים כאשר לפחות שני אנשי רוסיה האחרת נהרגו במהלך המלחמה בדונבאס.
ב-6 בנובמבר 2017 נעצרו פעילים אחדים בסנקט פטרבורג בהפגנה בלתי מורשית בעת האירועים שהם ארגנו לציון שנת המאה למהפכה הבולשביקית.
ב-7 בפברואר 2018 נהרג קיריל אנאנייב, חבר ותיק במפלגה, בתקיפות האוויריות במהלך קרב חשאם. ידוע כי גויס לצבא להשתתף במעורבות הרוסית במלחמת האזרחים הסורית.
ב-22 בספטמבר 2018 נערך במוסקבה הקונגרס המיוחד של מפלגת רוסיה האחרת. אדוארד לימונוב ומנהיגים נוספים נשאו נאומים. בקונגרס השתתפו צירים מסניפים אזוריים של המפלגה. בנס אייג'ו השתתף כנציג הכוחות המזוינים של נובורוסיה.
במהלך התערוכה לביטחון בינלאומי במוסקבה ב-26 באוקטובר 2018, הפעילה אולגה שאלינה, פעילת התנועה, כרתה את עורקיה כמעשה מחאה סמלי על הפרות זכויות אדם במערכת הכליאה הרוסית. היא דיברה על התנאים בבתי הכלא ברוסיה והפיצה עלוני ביקורת על המשטרה וצעקה "חופש לאסירים!".
דעות

סגן ראש הממשלה לשעבר בוריס נמצוב אמר כי רוסיה האחרת "איחדה את הנציונל-בולשביקים, הלאומנים, הליברלים, הסוציאל-דמוקרטים והסוציאליסטים" והוסיף כי "אין מפלגות הדומות לזו בשום מקום בעולם".
ראו גם

המפלגה הנציונל-בולשביקית
רוסיה האחרת
המלחמה בדונבאס
אלכסנדר דוגין
הערות שוליים

↑  "Другая Россия – информация, все новости". Перебежчик. נבדק ב-2019-06-07.
↑  "Manezh Square Riot Suspects Appear in Court". The Moscow Times. 12 באוגוסט 2011. נבדק ב-20 בפברואר 2016. {{cite news}}:  (עזרה)
↑  "The List of Persons Recognized as Political Prisoners by Russia's Memorial Human Rights Center". אורכב מ-המקור ב-21 בדצמבר 2015. {{cite web}}:  (עזרה)
↑  "Moscow extends arrest of "The Other Russia" activist accused of Manege Square disorders". Caucasian Knot. 25 באפריל 2011. אורכב מ-המקור ב-20 בפברואר 2016. נבדק ב-20 בפברואר 2016. {{cite news}}:  (עזרה)
↑  "Нацболы отбили атаку карателей в ЛНР".
↑  В бою под Луганском погиб Илья Гурьев. drugoros.ru
↑  "Питерский нацбол погиб под Дебальцево".
↑  "Питерский нацбол погиб под Дебальцево".
↑  "Russian police hold far-left activists in Saint Petersburg".
↑  "Казак Владимир Логинов и член партии "Другая Россия" Кирилл Ананьев погибли в Сирии".
↑  "Russians killed in clash with U.S.-led forces in Syria, say associates".
↑  "Сторонники Лимонова выходят из подполья: «Другая Россия» зарегистрируется как партия".
↑  "Попытка №6: «Другая Россия» Лимонова снова пытается легализоваться".
↑  "Activist Cuts Her Veins In Protest Against Conditions In Russian Prisons".
↑  "Activist cuts open veins to protest against Russian prison abuse".
↑  "Нацбол Ольга Шалина вскрыла вены на экспозиции ФСИН".
↑  "Scandalous opposition leader creates new political party".
דגל המפלגה של רוסיה האחרת בדונייצק, אוקראינה במהלך המחאות פרו-רוסיות באפריל 2014
רו אפזה

| --- | --- |
בקבוק של רו אפזה
בקבוק של רו אפזה
 מועד הכנה ראשוני:  1906 
 
רו אפזה (באנגלית: Rooh Afza; באורדו: روح افزا; בהינדית: रूह अफ़ज़ा; בבנגלית: রূহ আফজা) הוא תרכיז פירות שאינו מכיל אלכוהול. רכיבי התרכיז הומצאו על ידי חכים חאפז עבדול מג'יד ב-1906 בעיר גאזיאבאד במדינת אוטר פרדש, אז בהודו הבריטית, ויוצר בחברות שהוא ובניו ייסדו, "מעבדות המדארד" בפקיסטן ו"מעבדות המדארד" בהודו. מאז 1948 החברה מייצרת את המוצר בהודו, פקיסטן כמו גם בבנגלדש. חברות אחרות מייצרות אותו מתכון שאינו מוגן באמצעות פטנט באותן מדינות. המתכון הספציפי של האונני של רו אפזה משלב כמה מרכיבים שהאמונה המסורתית מייחסת להם תוכנות של קרירות, כדוגמת ורד, המשמש כתרופה כנגד רוחות הלו (loo – רוחות הקיץ החמות של צפון הודו, פקיסטן ובנגלדש). המשקה מקושר בדרך כלל לחודש הרמדאן, שבו הוא נצרך בדרך כלל במהלך האפטאר. הוא נמכר באופן מסחרי כסירופ להוסיף טעם לשרבטים, משקאות חלב קרים, ברד וקינוחים קרים פופולריים כדוגמת הפאלודה. אף שהשם "רו אפזה" מתורגם לעיתים כ"מרענן הנשמה", המשמעות המדויקת אינה ידועה. נטען כי שם זה הוא המצאה של הממציא המקורי של המשקה, עם השפעות תרבותיות אפשריות.
היסטוריה

ב-1906 ייסד חכים עבדול מג'יד, רופא שהתמחה ברפואת אונני מסורתית המבוססת על צמחים, את הקליניקה שלו בעיר העתיקה של דלהי. שנה אחר-כך הוא יצר את הרו אפזה במוסד בלאל קואן (Lal Kuan) בעיר העתיקה של דלהי. בעקבות חלוקת הודו ב-1947, היגר בנו הצעיר לפקיסטן והחל מפעל המדארד נפרד משני חדרים בקראצ'י.
ב-2010 פנתה חברת "מעבדות המדארד" בהודו לשפית ניטה מהטה (Nita Mehta) ליצור משקה נטול אלכוהול חדש ומתכונים לקינוחים עבור רו אפזה, משקה הקיץ שלהם, במטרה להשתמש בהם בקמפיין שיווק חדש.
מרכיבים

הנוסחה המקורית של רו אפזה כללה:
עשבי תיבול: רגלת הגינה, עולש, צימוקים של גפן היין, נימפאה לבנה, נימפאה תכולה (Nymphaea nouchali), לוטוס (נלומבו נאכל - Nelumbo nucifera), בוראג רפואי (Borago officinalis) וכוסברה
פירות: תפוז, אתרוג, אננס, תפוח, פירות יער, תות-שדה, פטל, פטל שחור, דובדבן, ענבי קונקורד, ענבי שועל ואבטיח
ירקות: תרד, גזר, נענע ולופה
פרחים: ורד, קוורה (Pandanus odorifer), לימון ותפוז
שורשים: וטיבר
הכנה > גרסה מקורית

כוס מים קרים
2 כפיות רו אפזה
2 קוביות קרח
כף סוכר
כוס מי סודה
הכנה > חלופי

סירופ רו אפזה מוגש כשהוא מעורבב בחלב קר וקרח, המקבילה המערבית הקרובה ביותר לכך היא משקה חלב בטעם תות. רו אפזה משמש לעיתים קרובות כחלק מארוחת האפטאר (ארוחת הערב בסיום יום הצום בחודש הרמדאן) התרכיז יכול גם להיות מעורבב עם מים, צורת ההגשה הנפוצה בקיץ ההודי חם. כאשר מעורבב עם מים, המשקה הסופי הוא סוג של שרבט. סירופ רו אפזה מעורבב לעיתים קרובות בגלידת קולפי ואטריות ורמיצ'לי כדי לייצר את הגרסה ההודית של הקינוח האיראני הפופולרי פאלודה.
ביאורים

↑  באנגלית Unani, תרופה מסורתית באזורים המוסלמיים של דרום אסיה
הערות שוליים

1 2  Hamdard Rooh Afza
↑  "Rooh Afza History English". www.roohafzabd.com. אורכב מ-המקור ב-2018-05-14. נבדק ב-2017-12-18.
↑  "Rooh Afza, the syrup that sweetens the subcontinent's summers". The National (Abu Dhabi). 27 באפריל 2012. {{cite news}}:  (עזרה)
↑  "1907 Rooh Afza: Lal salaam". Mint. 10 באוגוסט 2012. {{cite news}}:  (עזרה)
↑  "Hamdard gives century-old Rooh Afza a facelift". Hindustan Times. 28 ביוני 2010. {{cite news}}:  (עזרה)
↑  Rooh Afzalː The unique composition of Rooh Afza
↑  Monica Bhide (3 ביוני 2009). "Spicing Up The American Diet". NPR. {{cite web}}:  (עזרה)
↑  Roohafza reigns supreme in Pakistan during Ramzan
השחקנית ג'והי צ'אוולה (Juhi Chawla) בעת מסע הקידום של רו אפזה ב-2009
משקה שרבט עשוי מסירופ רו אפזה
רמי מרטין

| --- | --- |

 לידה:  16 ביוני 1998 (בן 26) לוס אנג'לס, קליפורניה, ארצות הברית
 עמדה:  רכז
 גובה:  1.83 מטרים
 מכללה:  אוניברסיטת המדינה של אריזונה (2017–2021)   אוניברסיטת קנזס (2021–2022)
 דראפט:  לא נבחר, 2022
 קבוצות כשחקן
 2022–:  לאווריו
 הישגים כשחקן
 אליפות המכללות בכדורסל
 
רמי מרטין (באנגלית: Remy Macaspac Martin; נולד ב-16 ביוני 1998) הוא כדורסלן אמריקאי-פיליפיני המשחק בעמדת הרכז בלאווריו.
קריירה

מרטין נולד וגדל בלוס אנג'לס, לאב אפרו-אמריקאי ולאם שהיגרה לארצות הברית מהפיליפינים כאשר הייתה בתיכון. מרטין בחר לשחק עבור קבוצת הכדורסל של אוניברסיטת המדינה של אריזונה בשנים 2017–2021. ב-31 בינואר 2019 קלע שיא קריירה של 31 נקודות, והוסיף שמונה אסיסטים, בניצחון 95–88 בהארכה על אוניברסיטת אריזונה. מרטין הכריז כי יתמודד בדראפט 2020 ובדראפט 2021 ב-NBA, אך לבסוף משך את מועמדותו. ב-17 במאי 2021 עבר לאוניברסיטת קנזס והוביל את קבוצתו לגמר אליפות המכללות בכדורסל. במשחק הגמר קלע 14 נקודות, וזכה באליפות.
לאחר שלא נבחר בדראפט 2022 ב-NBA, התמודד מרטין בדראפט ליגת הפיתוח של ה-NBA ונבחר על ידי קליבלנד צ'ארג' במקום ה-40, אך לאחר מחנה האימונים לא הצליח להשתלב בסגל הבכיר של הקבוצה. ב-11 בנובמבר 2022 הצטרף ללאווריו מליגת העל היוונית.
הערות שוליים

↑  Michelle Gardner, ASU's Remy Martin values family roots, the chance to lead Sun Devil basketball team, The Arizona Republic (באנגלית אמריקאית)
↑  Michelle Gardner, ASU basketball hopes ride on the health of Remy Martin, Rob Edwards, The Arizona Republic (באנגלית אמריקאית)
↑  Michelle Gardner, ASU basketball takes wild ride, outlasts Arizona in overtime, The Arizona Republic (באנגלית אמריקאית)
↑  Arizona St. guard Martin declares for NBA draft, ESPN.com, ‏2020-03-30 (באנגלית)
↑  Arizona State's Martin skipping draft to return, ESPN.com, ‏2020-08-02 (באנגלית)
↑  Arizona State transfer Remy Martin commits to Kansas, KU Sports, ‏17 במאי 2021
↑  KU claims championship with historic comeback, ESPN.com, ‏2022-04-05 (באנגלית)
↑  סטיב אנג'לס, Fil-Am super-senior guard Remy Martin, Kansas reach NCAA Final 4, ABS-CBN NEWS, ‏29 במרץ 2022
↑  Matthew Li, Cleveland drafts Remy Martin in G League Draft, Tiebreaker Times, ‏2022-10-23 (באנגלית אמריקאית)
↑  Charge Select Four Players in 2022 NBA G League Draft - Charge Basketball, cleveland.gleague.nba.com
↑  Charge 2022 Training Camp Roster, Charge Basketball (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רמי מרטין".
שאה

סמל רשמי אימפריאלי של שאה בשושלת פהלווי
ערך זה עוסק בכינוי מלכי פרס ואיראן. אם התכוונתם למשמעות אחרת, ראו .
שאה (בפרסית: شاه) הוא תוארם של מלכי פרס (כיום איראן) והאימפריה הפרסית האחמנית הקדומה. מקור התואר הוא במילה הפרסית הקדומה "𐏋 xšāyaθiya" שמשמעה "מלך".
השאה האחרון, מוחמד רזא פהלווי, קרא לעצמו "שאהנשאה" (בפרסית: شاهنشاه), שפירושו "מלך המלכים" בעת הכתרתו. המלוכה שאליה השתייך, שושלת פהלווי, הייתה האחרונה באיראן.
בנוסף, כינו עצמם בתואר פאדישאה שליטים מוסלמיים בהודו, סולטאני האימפריה העות'מאנית, והסלג'וקים ושליטי אימפריות אחרות במרחב האיראני והטורקי.
מקור השם של משחק הכס שחמט הוא מפרסית (הלחם בסיסים של "שח" + "מט"), שפירושו "מארב למלך" או "מלך מובס". אטימולוגיה עממית מייחסת לשמו של המשחק את הפירוש "מלך מת", אך זו אינה המשמעות האמיתית.
היסטוריה > האימפריה האחמנית

השימוש הקדום ביותר בתואר דומה הוא של מלכי האימפריה הפרסית האחמנית[דרוש מקור].
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > תום תקופת השאה

שליטים בעלי תואר שאה שלטו בפרס תקופה ממושכת.
מוסד השאה התערער בהדרגה במהלך המאה ה־20, בה החלו באיראן תהליכי מודרניזציה, והתעורר קונפליקט בין תנועות חברתיות מודרניות לבין הממסד השמרני. משברים כלכליים וחברתיים לאורך המאה עוררו תנועות התנגדות מול השאה, כאשר גם כינונה של חוקה בשנת 1906 לא סייעה להרגיע את הרוחות לאורך זמן. לאחר תקופת שפע באמצע המאה ה־20, הגיעה תקופת שפל כלכלי, וההתנגדות הציבורית כלפי השלטון דווקא בתקופה של שיפור כלכלי לכאורה, זאת מכיוון שהשגשוג הגיע רק לחלקים קטנים של האוכלוסייה והגביר את התחושה של הניכור והמרד, שנענו מצד השאה בדיכוי. התדרדרות כלכלית נוספת בשנות ה־70 הגבירה את ההתנגדות לשלטון לשפל חדש.
בשנת 1979 התאחדו להפלת ממשל השאה קבוצות שונות, שכל אחת הייתה בעלת אג'נדה שונה. באותה שנה היו באיראן גם קבוצות בעלות אג'נדה פמיניסטית וליברלית שחברו לאנשי ח'ומייני התאוקרטים מתוך הנחה ש"יותר גרוע מהשאה לא יכול להיות". שיתוף פעולה זה יצר את המהפכה האסלאמית באיראן שהפילה את השלטון וחתמה את הגולל על מוסד השאה האיראני.
לאחר תקופת השאה באיראן, הפכה איראן לתאוקרטיה, ותואר המנהיג במדינה השתנה למנהיג העליון של איראן.
הערות שוליים

↑  Online Etymology Dictionary
↑  Jan Newton, The King Isn't Dead After All
↑  Poupak Tafreshi, The struggle for freedom, justice, and equality, Washington University in St. Louis, ‏1.1.2010
↑   ד"ר אמירה גלבלום, מאחורי הרעלה, באתר הספרייה הווירטואלית של מטח
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
רמי מארבאל

רמי מארבאל (בצרפתית: Rémi Maréval, נולד ב-24 בפברואר 1983 בדומונט שבצרפת) הוא כדורגלן צרפתי המשחק בעמדת המגן השמאלי.